Talous- ja sosiaalikomitean lausunto aiheesta "Ehdotus neuvoston asetukseksi sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta"



Virallinen lehti nro C 089 , 19/03/1997 s. 0020



Talous- ja sosiaalikomitean lausunto aiheesta "Ehdotus neuvoston asetukseksi sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta" (97/C 89/09) Neuvosto päätti 17. lokakuuta 1996 Euroopan yhteisön perustamissopimuksen 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut sosiaali-, perhe-, koulutus- ja kulttuuriasiainjaosto antoi lausuntonsa 13. tammikuuta 1997. Esittelijänä oli Pierre Chevalier. Talous- ja sosiaalikomitea hyväksyi 29. ja 30. tammikuuta 1997 pitämässään 342. täysistunnossa (tammikuun 29. päivän kokouksessa) enemmistön äänin seuraavan lausunnon. Äänestyksessä annettiin 98 ääntä puolesta, 2 vastaan ja 6 pidättyi äänestämästä. 1. Komission asiakirjan yhteenveto Sen jälkeen kun tuli voimaan asetus (ETY) N:o 2001/83, jolla muutettiin ja ajantasaistettiin yhdeksi ja viralliseksi tekstiksi asetukset (ETY) N:o 1408/71 ja (ETY) N:o 574/72 asetusten soveltamisalan laajennuttua koskemaan itsenäisiä ammatinharjoittajia, kyseisiä asetuksia on muutettu neuvoston asetuksilla (ETY) N:o 1660/85 ja N:o 1661/85 ja komission asetuksella N:o 513/86 sekä neuvoston asetuksilla N:o 3811/86, N:o 1305/89, N:o 2332/89, N:o 3427/89, N:o 2195/91, N:o 1247/92, N:o 1248/92, N:o 1249/92, N:o 1945/93, N:o 3095/95 ja N:o 3096/95 sekä Espanjan kuningaskunnan ja Portugalin tasavallan vuoden 1985 liittymisasiakirjoilla ja Itävallan tasavallan, Suomen tasavallan ja Ruotsin kuningaskunnan vuoden 1995 liittymisasiakirjoilla. Tämän ehdotuksen tarkoituksena on ajantasaistaa yhteisön asetuksia, jotta otettaisiin huomioon kansallisissa lainsäädännöissä tapahtuneet muutokset sekä tietyt jäsenvaltioiden välillä tehdyt kahdenväliset sopimukset. Lisäksi yhteensovittamisen toteuttamista edistetään ottamalla käyttöön uusia säännöksiä, jotka koskevat erityisesti hallintomenettelyjen yksinkertaistamista ja nopeuttamista osana monivuotista TESS-ohjelmaa (), jonka siirtotyöläisten sosiaaliturvan hallintotoimikunta hyväksyi yhteisön sisäisten sosiaaliturvajärjestelmien yhteensovittamiseksi luotujen telematiikkapalvelujen kehittämiseksi. Ohjelman myötä vahvistettiin yhteiset toimintasäännöt helpottamaan telematiikkapalvelujen käyttöä sosiaaliturvaa koskevien tietojen vaihdossa. Nämä säännöt ovat voimassa ja useat laitokset käyttävät jo niitä keskinäisessä tietojenvaihdossa. 2. Yleishuomioita 2.1. Komitea pitää tervetulleena kyseistä ehdotusta, sillä se vastaa tarpeeseen uudistaa ja ajantasaistaa asetuksia, joilla pyritään helpottamaan sosiaaliturvajärjestelmien koordinointia; tämän puolestaan tulisi valmistella jäsenvaltioiden sosiaaliturvapolitiikan yhteensovittamista. 2.2. Ehdotuksessa pyritään ajantasaistamaan yhteisön asetuksia, jotta otettaisiin huomioon tietyt muodon, perusteiden ja hallinnollisen luonteen muutokset, joita on tapahtunut kansallisissa lainsäädännöissä. Samalla pyritään ottamaan huomioon tietyt jäsenvaltioiden välillä tehdyt kahdenväliset sopimukset sekä parantamaan koordinaation toimintaa. Komitea ei vastusta tällaisia pyrkimyksiä. 2.3. Ehdotuksessa pyritään myös yksinkertaistamaan ja nopeuttamaan hallintomenettelyjä. Tämän tulisi koitua siirtotyöläisten eduksi, helpottaa lakitekstien saatavuutta sekä parantaa asiakirjojen ja maksujen hallinnointia. Komitea toteaa tyytyväisenä tämän vastaavan vaatimuksiin, joita se on jo useaan otteeseen esittänyt. Komitea toivoo, että kaiken yhteisölainsäädännön yksinkertaistaminen viedään päätökseen mahdollisimman pian. 3. Muutosehdotusten erittely 3.1. Asetuksen 1 artikla 3.1.1. Asetukseen (ETY) N:o 1408/71 tehtävä 1 artiklan f alakohdan i alakohdan muutos Liitteessä I olevassa osassa II jäsenvaltioille annetaan mahdollisuus määritellä käsite "perheenjäsen" silloin, kun niiden lainsäädäntö ei sitä määrittele. Artiklan teksti olisi muutettava tätä säädöstä vastaavaksi. 3.1.2. Asetukseen (ETY) N:o 1408/71 tehtävä 2 artiklan 3 kohdan muutos Virkamiesten perheenjäsenten ja heidän jälkeenjääneidensä (ja henkilöiden, jotka rinnastetaan sellaisiin) sisällyttäminen asetuksen säädöksiin. 3.1.3. Artiklan 22 b jälkeen lisättävä uusi täydentävä 22 c artikla, joka koskee henkilöitä, jotka oleskelevat opiskelun vuoksi muussa kuin toimivaltaisessa jäsenvaltiossa. Muutosehdotuksen mukaan opiskelijat ja heidän perheensä voisivat mm. hyödyntää oleskelupaikkansa tai asuinpaikkansa laitosten tarjoamia terveydenhuoltopalveluita kaikissa hoitoa vaativissa sairaustapauksissa. Komitea pitää hyvinä näitä määräyksiä, jotka ovat huomattava edistysaskel verrattuna nykyisiin teksteihin, joissa terveydenhuolto rajataan välittömästi hoitoa vaativiin tapauksiin. 3.1.4. Asetuksen (ETY) N:o 1408/71 nykyisen 81 artiklan d alakohdan muuttaminen On kyse siirtotyöläisten sosiaaliturvaa valvovan hallintotoimikunnan tehtävistä. Nykyinen teksti Muutos >TAULUKON PAIKKA> >TAULUKON PAIKKA> Perustelu: Tämä muutos korostaa siirtotyöläisten sosiaaliturvaa valvovan hallintotoimikunnan asemaa etuuksien käsittelyssä erityisesti eläkkeitä koskien. 3.1.5. Asetuksessa (ETY) N:o 1408/71 olevan 85 artiklan 2 kohdan jälkeen lisättävä uusi kohta Uusi teksti: takaa sähköisin keinoin vaihdetuille asiakirjoille saman aseman kuin paperiasiakirjoilla on; määrää todistustaakan kiistakysymyksissä; muistuttaa henkilökohtaisia tietoja sisältävien viestien turvatoimenpiteistä. Komitea vaatii erityisesti, että luonteeltaan henkilökohtaisten ja lääketieteellisten tietojen luottamuksellisuus ja suojelu taataan. 3.1.6. Liitteiden muutokset: yhdeksän muutosta koskien kyseisissä kohdissa tarvittavia muutoksia, jotka johtuvat jäsenvaltioiden lainsäädännössä tehdyistä muutoksista tai jäsenvaltioiden välillä tehdyistä sopimuksista. 3.2. Asetuksen 2 artikla Asetuksen (ETY) N:o 574/72 muutos 3.2.1. Asetukseen (ETY) N:o 574/72 tehtävä 2 artiklan 1 kohdan muutos Nykyinen teksti Muutos >TAULUKON PAIKKA> >TAULUKON PAIKKA> Perustelu: Tarkoitus on antaa telemaattisille asiakirjoille sama arvo kuin paperiasiakirjoille sekä jättää toteuttaminen kyseisten jäsenvaltioiden tekemän sopimuksen varaan. 3.2.2. Asetuksen (ETY) N:o 574/72 93 artiklaan tehtävä muutos Uusi teksti, johon sisällytetään asetuksiin (EY) N:o 3095/95 ja 3096/95 tehdyt muutokset sekä asetuksen (ETY) N:o 1408/71 22, 22 a, 22 b ja 22 c artiklaan tehdyt muutokset. 3.2.3. Lisätään uusi VI a osasto, sekä muutetaan asetuksessa (ETY) N:o 5742/72 olevan 117 artiklan tekstiä Tämä muutos on ehdotuksen tärkein. Se antaa siirtotyöläisten sosiaaliturvaa valvovalle hallintotoimikunnalle tehtäväksi edistää telemaattisten palvelujen käyttöä sosiaaliturvan hallinnoimisessa. Siinä määrätään, että jäsenvaltiot ovat vastuussa telematiikan palvelujen laajentamisesta. Euroopan yhteisöjen komissio sitoutuu tukemaan yhteisen edun mukaisia toimia, yhteisen rakenteen sääntöjä ja toimintojen yhteensopivuuden tutkimista. 3.2.4. Liitteiden muutokset Useita muutoksia, jotka johtuvat eri maissa tapahtuneista lainsäädännön muutoksista tai valtioiden keskenään solmimista sopimuksista. 4. Loppupäätelmät 4.1. Komitea on tyytyväinen muutosehdotuksiin, sillä ne vastaavat välttämättömään ajantasaistamisen tarpeeseen ja auttavat koordinoimaan nykyistä paremmin sosiaaliturvajärjestelmiä Euroopan unionin alueella. Bryssel, 29. tammikuuta 1997. Talous- ja sosiaalikomitean puheenjohtaja Tom JENKINS () TESS tarkoittaa sosiaaliturvan piirissä käytettävää telematiikkaa (télématique au service de la sécurité sociale).